EGIBAR ARTOLA (EAJ, 2014-12-18):
Nik uste dut etengabe kontraesan batean sartuta edo murgilduta zaudetela hainbat bozeramaile.
Zergatik, arrazoirik ez dagoenean jada esaten da, nola badakigun erabaki bat hartuta dagoela, hain zuzen ere, zu, Aburto jauna, hautagaiak izango zela, ba berdin zaigu gelditzea edo joatea, agian, agian joan zaitez, azkenean zuk utzi duzun egiteko hortxe daude eta. Hori ez da serioa.
Parlamentu baten ez da serioa hori, zergatik nik esaten dizut, zuk zentsura mozioa eta aurkeztu nahi baldin badiozu sailburu, bati, besteari edo dena delakoari, hemen zentsura mozioak ezagutu ditugu Legebiltzar honetan eta defenditu ahal izan ditugu gure sailburua tokatzen zen momentuan.
Eta lehendakaria, berak, ez Iñigo Urkullu, aurreko lehendakari batek defenditu zituen bere sailburuak, baina eduki adore hori, zuk egindako lana ez da zuzena, okerra da, herri honen kaltetarakoa da eta nik zentsura mozioa aurkeztea noakizu. Guk aurkeztu genuen Gipuzkoan Alduntzini, aurkeztu genion zentsura mozioa. Eduki ausardi hori, aurkeztu aurkeztu behar zaionari.
Kontraesanean zaudete eta nik uste dut berak, sailburuak, hasiera hasieratik joan behar duen egun horretara arte lan egingo duela fin, lehendakariaren agindupean.
Eta etortzen dena, gizonezkoa edo emakumezkoa, izango dela bera bezain ona. Eta lehendakaria dela programa horren arduradun, Gobernuko programaren arduradun lehendakaria da eta ez beste inor.
Horregatik nik, bakarren batek lehenengo interbentzioan esan du, Itxaso jaunak, nik badakit eta badakigu ,taldekideok behintzat, Euzko Alderdi Jeltzaleko, Euzko Abertzale taldeko garenok zer lan egin den eta zer arazo dauden, eta horri aurre egiteko ere kemen guztia beharko dela eta indar guztia beharko da, eta gure taldearen laguntza izango duela datorrenak datorrela ere.
Baina ez gaitezen kontraesanetan erori, zergatik lehen zerorrek aipatu duzun Azkunaren ibilbidea eta gaia, eta nik gogoan daukat oraindik, gogoan daukagu. Sozialisten Gobernuan, Patxi Lópezen Gobernuan sailburu batek bere egitekoari utzi egin zion bere alderdiaren kanpaina elektorala kudeatu ahal izateko.
Gobernuaren ardura utzi alderdi politiko baten kanpaina kudeatu ahal izateko, Ares jaunak, eta normaltzat hartu genuen. Orduan, zer gertatzen da momentu honetan Urkullu lehendakariaren Gobernuko kide batek hautetsia izan daitekeen instituzio batetara aurkezten baldin bada? Zergatik hainbeste alarma?
Nik ez dut ulertzen, ez dago proportziorik. Eta zuk esaten zenuen, Arrondo andrea, agian formula egokiena edo, eztabaida ez da ukatzen, Legebiltzar honetan erabili daitezke mila formula eztabaidatzeko. Nik esan dizudana da zuk kritika politiko bat egiteko eskubide osoa daukazula, noski, eta gainera zure kritika edo esan beharrekoa behintzat legez besteko proposamenean irakurri duguna irakurrita, lehendakariari zuzen-zuzenean galdetu eta berak emango dizu erantzuna.
Erabili duzu bitarteko bat, legez besteko proposamen bat, badakit mozioa eta interpelazioa aurretik zegoen, baina erabili duzu modu bat non bi puntuetan arduragabekeria bezala epaitu duzun Jaurlaritzaren portaera, aldez aurretik galderak egin gabe, galdera edo interpelazioa.
Oraindik garaiz zaude egin nahi baldin baduzu, baina nik uste dut kasu honetan, fondoan diskutigarria izan daiteke, baina formak ere bere zera badutela, zergatik ikusi zaitut nire iritzi apalean behartuta zentsura mozioa baten arrazoi bidea erabiltzea momentu honetan eta nik uste dut ez zela proportzionala, ez zela ekibalentea, zuk egin nahi zenuena kritika politika bat azkenean zuk jarri duzun arrazonamenduarekin.
Hortik aurrera, Juan Mari Aburto eta bere kideei, tokatzen denean tokatzen dela, zergatik lehendakariak buruko minik edo gabe berak erabakiko du noiz egin aldaketa, tokatzen dena tokatzen dela, egindako lanagatik eskerrik asko eta nola, eta ez baldin badakizue nik esango dizuet bozeramaile bezala ez naiz bizkaitarra, baina 25 urteetan astelehenero joaten naiz, ia-ia bizkaitarra egin naiz.
Jakin dezazuen denak Euzko Alderdi Jeltzaleak hautagairik hoberenak aurkezten dituela.